अदालगुरी जिल्ला बारग’ एनडिएफबिफोरा थांनाय 22 जुलाइनि हर गेजेराव एनडिएफबिनि गायसनगिबि आफादगिरि डिआर नाब्ला उरफे रन्जन दैमारीखौ गुवाहाटीनि सेन्ट्रल जेलनिफ्राय सिरि-सिरियै दिहुनखोमानानै लाना थांनानै गुवाहाटीनि काहिलिपारायाव थानाय 10 एपिबिएन केम्पाव दोनहैनायखौ सोंखारिदों। बेबायदि खालामनायखौ सोमोनांदों, सासे बर’ जोहोलाव दैदेनगिरिखौ नखरनि सुबुं एबा बारग’ एनडिएफबिफोरनो जेबो उदिस होयाबालानो बिदि सिरि-सिरि 10 एपिबिएननि केम्पाव सिरियाखानायाव जोबनानै दोननाय बादि खालामनायाव बारग’ एनडिएफबिनि सोद्रोमाफोरा गिखांनाय सोमजिदों होननानैबो फोरमायो।